— 126 — 



For de danske Farvandes Vedkommende kendes 3 sikre Til- 

 fælde af Indvandring i nyere Tid. 



1. Gigartina mamillosa (G. & W.) J. Ag. Denne Alge, som al- 

 drig tilforn var fundet ved de danske Kyster, blev i 1869 fundet 

 af den senere Digter J.P.Jacobsen ved Thisted, hvor den vok- 

 sede paa Havnemolerne og Stendosseringer ved Havnen. Jeg fandt 

 den sammesteds i 1890 og i 1893. Den voksede her i rigelig Mængde 

 og i veludviklede Eksemplarer lidt over Lavvandsmærket dan- 

 nende et Bælte lige over Fucus vesiculosus-Bæltet ; men andre 

 Steder i Limfjorden fandt jeg den ikke, skønt jeg har underkastet 

 samtlige Havnemoler og adskillige Stenrev i Limfjorden en ret 

 indgaaende Undersøgelse. Nu er det givet, at denne Art ikke kan 

 have vokset ved Thisted før 1825, da Aggertangen først i dette 

 Aar blev gennembrudt, og Thisted Bredning før den Tid inde- 

 holdt næsten fersk Vand. Denne Art kræver nemlig en betydelig 

 Saltholdighed; den er saaledes almindelig udbredt ved de britiske 

 Øer og ved Norges Vestkyst, men vokser ikke ved Norges Øst- 

 kyst og ved Sverrigs Kyster. Da den ikke vokser andre Steder i 

 Limfjorden, og da Thisted Bredning kun staar i Forbindelse med 

 den øvrige Del af Limfjorden ved smalle Sunde med Zostera-Vege- 

 tation men med ugunstige Betingelser for Algevegetation, maa 

 det antages, at Gigartina mamillosa er hidført med et Skib, som 

 har været bevokset med denne Alge, og at denne har udsaaet sine 

 Sporer, medens Skibet har ligget i Thisted Havn. At den trives 

 saa godt paa dette Sted, skyldes sikkert Overfladevandets store 

 Saltholdighed (c. 29 p. m. i den vestlige Limfjord). 



Thisted var indtil for faa Aar siden det eneste Sted i Dan- 

 mark, hvor Gigartina mamillosa var fundet. Da den vokser ved 

 Lavvandsmærket, og da jeg siden 1890 har undersøgt næsten alle 

 Danmarks Havnemoler og en Mængde Stenrev uden at finde den, 

 havde jeg Grund til at tro, at den ikke voksede andre Steder ved 

 de danske Kyster, indtil Adjunkt V. Petersson i 1911 eller 1912 

 bragte mig et lille Eksemplar af denne Art, som han samme Aar 

 havde fundet ved Aarhus, hvor den voksede paa Stensætningen ved 

 Badeanstalten »Kattegat« nord for Havnen. I 1915 fandt jeg den 

 paa det angivne Sted, hvor den voksede i rigelig Mængde omkring 

 Lavvandsmærket. Eksemplarerne var typisk udviklede men noget 

 mindre end dem fra Thisted, idet de kun naaede en Længde af 

 henved 5 cm, medens Arten ved Thisted naar den dobbelte Længde. 

 At Arten er i Stand til at holde sig ved Aarhus trods Vandets rin- 



